هن-یوخ سئچیمی یوْخسا رفراندوم ،((اینگیلیسجه: referendum یا plebiscite)) بیر ایجتیماعی و یا سیاسی مسألهنین موافیقلر و موخالیفلرینین آراسینداکی چوْخلوغو هن-یوْخ واسیطهسییله تاپماق اۆچون قۇرولان سئچیمه دئییلیر.بیر سایی تعریفلره گؤره هن یوخ سئچیمی و یا پلیبیسایت آنایاسا (اساس قانون) دَییشکیلیگی یا بیر اؤلکهنین حؤکومت طرزینی خالقدان سوْروشماق اۆچون قۇرولان سئچیمه دئییلر. البته بیر سایی اؤلکهلرده بئله سئچیملر فرقلی تانینیر و تعریف اوْلونور. میثال اۆچون، اوسترالیادا رفراندوم اساسی قانونو دَییشدیرمه سئچیمینه، و پلبیسایت اساسی قانونا اثرسیز سئچیمه دئییلیر. عکسینه ایرلندده، ایندییهدک اساسی قانونو تعیین ائتمک اۆچون تکجه بیر پلبیسایتی اوْلوب، و باشقا سس وئرمهلره رفراندوم دئییرلر.
azb_Arab